# Az Európai Unió C 167A/2019

| | ISSN 1977-0979 |
| --- | --- |
| Az Európai Unió
  Hivatalos Lapja | C 167A |
| | |
| Magyar nyelvű kiadás | Tájékoztatások és közlemények | 62. évfolyam2019. május 16. |

ISSN 1977-0979

Az Európai Unió

Hivatalos Lapja

C 167A

Magyar nyelvű kiadás

Tájékoztatások és közlemények

62. évfolyam2019. május 16.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Központi Bank |
| 2019/C 167 A/01 | Felhívás szándéknyilatkozat benyújtására az Európai Központi Bank (Frankfurt am Main, Németország) Felülvizsgálati Testületének tagjaként kijelölendő külső szakértő számára | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Központi Bank

2019/C 167 A/01

Felhívás szándéknyilatkozat benyújtására az Európai Központi Bank (Frankfurt am Main, Németország) Felülvizsgálati Testületének tagjaként kijelölendő külső szakértő számára

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Központi Bank

| 16.5.2019 | HU | Az Európai Unió Hivatalos Lapja | CA 167/1 |
| --- | --- | --- | --- |

16.5.2019

HU

Az Európai Unió Hivatalos Lapja

CA 167/1

---

Felhívás szándéknyilatkozat benyújtására az Európai Központi Bank (Frankfurt am Main, Németország) Felülvizsgálati Testületének tagjaként kijelölendő külső szakértő számára

(2019/C 167 A/01)

1.   Bevezetés

Az 1024/2013/EU tanácsi rendelet (1) az Európai Unió működéséről szóló szerződés 127. cikkének (6) bekezdése alapján létrehozza az egységes felügyeleti mechanizmust. Az egységes felügyeleti mechanizmust az Európai Központi Bank (EKB), és azon tagállamok illetékes nemzeti hatóságai alkotják, amelyek pénzneme az euro, az azon tagállamok, amelyek pénzneme nem az euro, illetékes hatóságaival történő szoros együttműködés kialakításának lehetősége mellett. Az egységes felügyeleti mechanizmus általános működéséért az EKB felelős.

Az 1024/2013/EU rendelet 24. cikkének (1) bekezdése értelmében az EKB Felülvizsgálati Testületet hozott létre az 1024/2013/EU rendelettel rá ruházott jogkörben az EKB által hozott határozatok felülvizsgálati kérelem benyújtását követő belső adminisztratív felülvizsgálata céljából. A Felülvizsgálati Testület egy tagjának helye megüresedett.

Az EKB ezért intézkedik e pályázati felhívás közzététele iránt a Felülvizsgálati Testület egy tagjának az EKB/2014/16 európai központi banki határozat (2) 4. cikkével összhangban történő kinevezése érdekében.

2.   Az EKB és Felülvizsgálati Testülete

A Felülvizsgálati Testület az egységes felügyeleti mechanizmus szerves része. Az 1024/2013/EU rendelet 24. cikkének (1) bekezdésében említett esetekben bármely természetes vagy jogi személy kérheti az EKB e rendelet alapján hozott olyan határozatának felülvizsgálatát, amelynek ő a címzettje, vagy amely őt közvetlenül és egyénileg érinti, az EKB Kormányzótanácsának az említett rendelet 24. cikkének (7) bekezdése alapján hozott határozatai kivételével.

3.   A Felülvizsgálati Testület összetétele

Az 1024/2013/EU rendelet 24. cikkének (2) bekezdése értelmében a Felülvizsgálati Testület öt tagból és két póttagból áll, akik nagyra becsült személyek. A Felülvizsgálati Testület megfelelő erőforrással és szakértelemmel rendelkezik az EKB 1024/2013/EU rendelet szerinti hatáskörei gyakorlásának értékeléséhez. A Felülvizsgálati Testület tagjait és két póttagját az EKB nevezi ki ötéves, egy alkalommal megújítható időtartamra, és ők függetlenül, a közérdeknek megfelelően járnak el.

A két póttag ideiglenesen helyettesíti a Felülvizsgálati Testület tagjait azok ideiglenes akadályoztatottsága, halála, lemondása vagy hivatalból való eltávolítása esetén, vagy amennyiben egy adott felülvizsgálati kérelemmel összefüggésben megalapozottan feltételezhető az összeférhetetlenséggel kapcsolatos súlyos aggályok fennállása, például ha a Felülvizsgálati Testület egy tagjának valamely magán- vagy személyes érdeke befolyásolhatja, vagy azt a látszatot kelti, hogy befolyásolja feladatainak pártatlan és objektív ellátását.

A Felülvizsgálati Testület tagjait és póttagjait a Felügyeleti Testülettel folytatott konzultációt követően az Igazgatóság jelöli és az EKB Kormányzótanácsa nevezi ki. A Kormányzótanács meghatározta továbbá a Felülvizsgálati Testület tagjai és póttagjai kinevezésének feltételeit.

4.   A Felülvizsgálati Testület tagjainak és póttagjainak képesítése és gyakorlata

Az 1024/2013/EU rendelet 24. cikkének (2) bekezdésével összhangban a Felülvizsgálati Testület tagjait és póttagjait olyan nagyra becsült személyek közül választják ki, akik banki területen vagy más pénzügyi szolgáltatások területén kellően magas szinten szerzett igazolt szaktudással és szakmai gyakorlattal – többek között felügyeleti ismeretekkel – rendelkeznek. A kiválasztásból ki vannak zárva az EKB, az illetékes hatóságok vagy egyéb olyan nemzeti vagy uniós intézmények, szervek, hivatalok és ügynökségek jelenlegi alkalmazottai, akik részt vesznek az 1024/2013/EU rendelettel az EKB-ra ruházott feladatok végrehajtásában. A Felülvizsgálati Testület tagjai és póttagjai a banki vagy pénzügyi területen nem folytathatnak más olyan tevékenységet, amely összeférhetetlenséggel járó helyzetbe hozhatja őket és korlátozhatja a határozatok felülvizsgálatára való képességüket. Tartózkodniuk kell az olyan tevékenységektől, amelyek harmadik szemlélődő személyek számára alapot adhatnak az intézményi összeférhetetlenség felmerülésének a látszatára. Ez magában foglalja az egyéb uniós intézmények, szervek, hivatalok és ügynökségek külső tanácsadó vagy felülvizsgálati testületeiben való tagságot. Rövid határidőn belül rendelkezésre kell állniuk az EKB határozataival szembeni felülvizsgálati kérelmek elbírálása érdekében.

A Felülvizsgálati Testület tagjának kinevezésére oly módon fog sor kerülni, amely a tagállamok viszonylatában a lehető legnagyobb mértékben biztosítja a megfelelő földrajzi és a nemek közötti egyensúlyt.

A jelentkezéseket az EKB által végzett összehasonlító értékelésnek fogják alávetni. Ennek során különösen az alábbi szempontok kerülnek figyelembevételre:

a)
     
  Kiválasztási szempontok

A pályázóknak a következő készségekkel és kompetenciákkal kell rendelkezniük:

| — | az uniós jogszabályok magas szintű ismerete és megértése a banki területen és más pénzügyi szolgáltatások területén, |
| --- | --- |

—

az uniós jogszabályok magas szintű ismerete és megértése a banki területen és más pénzügyi szolgáltatások területén,

| — | a banki ágazat működésének magas szintű ismerete és megértése, |
| --- | --- |

—

a banki ágazat működésének magas szintű ismerete és megértése,

| — | a felülvizsgálati eljárások, valamint a felülvizsgálati jogorvoslati eljárásokkal összefüggő igazságszolgáltatási gyakorlatok magas szintű ismerete és megértése. |
| --- | --- |

—

a felülvizsgálati eljárások, valamint a felülvizsgálati jogorvoslati eljárásokkal összefüggő igazságszolgáltatási gyakorlatok magas szintű ismerete és megértése.

Emellett kifejezett előnyt jelent, ha a pályázók a következő készségek és képességek bármelyikével rendelkeznek:

| — | a banki ágazatban szerzett felügyeleti tapasztalat vagy a felügyelethez kapcsolódó jogi feladatok terén szerzett tapasztalat, |
| --- | --- |

—

a banki ágazatban szerzett felügyeleti tapasztalat vagy a felügyelethez kapcsolódó jogi feladatok terén szerzett tapasztalat,

| — | az uniós intézményeknek és az uniós döntéshozatali folyamatoknak, továbbá az EKB, valamint különösen az egységes felügyeleti mechanizmus tevékenységei szempontjából jelentős európai és nemzetközi folyamatoknak a mélyreható ismerete, |
| --- | --- |

—

az uniós intézményeknek és az uniós döntéshozatali folyamatoknak, továbbá az EKB, valamint különösen az egységes felügyeleti mechanizmus tevékenységei szempontjából jelentős európai és nemzetközi folyamatoknak a mélyreható ismerete,

| — | az EKB, valamint különösen az egységes felügyeleti mechanizmus feladatainak és működésének mélyreható ismerete. |
| --- | --- |

—

az EKB, valamint különösen az egységes felügyeleti mechanizmus feladatainak és működésének mélyreható ismerete.

b)
     
  Jelentkezési feltételek

A pályázóknak az alábbi jelentkezési feltételeknek kell megfelelniük (a jelentkezési határidő utolsó napjáig). Kötelező feltételek:

| — | valamely uniós tagállam olyan állampolgára, aki jogosult állampolgári jogainak teljes körű gyakorlására, |
| --- | --- |

—

valamely uniós tagállam olyan állampolgára, aki jogosult állampolgári jogainak teljes körű gyakorlására,

| — | magas szintű angol nyelvtudás, bizonyított dokumentumszerkesztési és előadói készséggel, |
| --- | --- |

—

magas szintű angol nyelvtudás, bizonyított dokumentumszerkesztési és előadói készséggel,

| — | legalább egy másik hivatalos uniós nyelv magas szintű ismerete. |
| --- | --- |

—

legalább egy másik hivatalos uniós nyelv magas szintű ismerete.

További hivatalos uniós nyelvek magas vagy jó szintű ismerete előnyt jelent.

A pályázók nem lehetnek továbbá az EKB Felügyeleti Testületének jelenlegi tagjai, és a jelentkezési határidőt megelőző egy évben sem viselhettek ilyen tisztséget.

5.   Díjazás

A sikeres pályázó a rá ruházott feladatoknak megfelelő díjazásban részesül.

6.   Kinevezés

A kiválasztási eljárás lefolytatására az 1024/2013/EU rendelettel és a Felülvizsgálati Testület működési szabályaival összhangban kerül sor. A Felülvizsgálati Testület tagját az EKB Kormányzótanácsa személyes minőségben nevezi ki, ezért feladatait nem ruházhatja át a testület más tagjára vagy harmadik félre.

7.   Tartaléklista

A kiválasztási bizottság a megfelelő pályázókat tartaléklistára helyezheti, amelyről a pályázók a jövőben hasonló pozícióba kinevezhetők lesznek. Ilyen esetben erről a pályázókat megfelelő módon tájékoztatják. A tartaléklista a Felülvizsgálati Testület tagjának kinevezését követő öt éven belül marad érvényes, és üresedés esetén felhasználható tag vagy póttag kinevezéséhez.

8.   Függetlenség, kötelezettségvállalási és érdekeltségi nyilatkozat

A Felülvizsgálati Testület tagja függetlenül, a közérdeknek megfelelően jár el. E célból nyilvános kötelezettségvállalási nyilatkozatot kell tennie, továbbá nyilvános nyilatkozatot kell tennie érdekeltségeiről, megjelölve azon közvetlen vagy közvetett érdekeltségeit, illetve ezek hiányát, amelyek úgy tekinthetők, hogy függetlenségét befolyásolhatják. Emellett arról is nyilatkoznia kell, hogy eleget fog tenni a bizalmas kezelésre vonatkozó szabályoknak.

9.   Adatvédelmi nyilatkozat

Az EKB a pályázókra vonatkozó valamennyi személyes információt az (EU) 2018/1725 európai parlamenti és tanácsi rendelet (3) alapján fogja feldolgozni. Ez különösen az ilyen adatok bizalmasságára és biztonságára vonatkozik. Az EKB Jogi Főigazgatója lesz az ezen álláshirdetés alapján az EKB kiválasztási folyamatban való érintettségéhez kapcsolódó személyes adatok feldolgozásának ellenőrzésével megbízott személy. Az adatfeldolgozás célja a Felülvizsgálati Testület tagja kiválasztásának és kinevezésének megszervezése. Minden személyes adatot kizárólag ebből a célból kezelnek.

A pályázók személyes adatainak címzettjei a kiválasztási bizottság tagjai, az EKB Igazgatósága és az EKB Felügyeleti Testülete, valamint az EKB Kormányzótanácsának tagjai.

Az EKB a sikeres pályázók adatait a hivatali idejük megszűnését követő öt éven át őrizheti meg. A sikertelen pályázók esetében az adatok a kiválasztási eljárás lezárultát követő két éven át kerülnek megőrzésre. Jogvita esetén a fent említett megőrzési időszakok a valamennyi vonatkozó eljárás lezárultát követő két évvel meghosszabbodnak.

A pályázók jogosultak az adataikhoz történő hozzáférésre, valamint azonosító adataik naprakésszé tételére, illetve azok kijavítására. A jelentkezési feltételeknek valamint a kiválasztási feltételeknek történő megfelelést alátámasztó adatok naprakésszé tételére, illetve kijavítására azonban az egyenlő hozzáférés és a megkülönböztetésmentesség alapelvének történő megfelelés, továbbá a valamennyi pályázó számára szilárd, átlátható és igazságos kiválasztási folyamat biztosítása érdekében a szándéknyilatkozat benyújtására irányadó határidő lejártát követően nincs lehetőség.

A pályázók az eljárás során jogosultak a rájuk vonatkozó értékelési adatokhoz történő hozzáférésre. A kiválasztási bizottság, az EKB Igazgatósága és az EKB Felügyeleti Testülete, valamint a Kormányzótanács megfontolásai és döntéshozatala bizalmasságának biztosítása érdekében, továbbá az egyéb pályázók jogainak és szabadságainak védelme érdekében a pályázók hozzáférési joga kizárólag a saját maguk által benyújtott dokumentációra és a rájuk vonatkozó értékelésre korlátozódik.

A pályázók bármikor fordulhatnak az európai adatvédelmi biztoshoz.

A jelen eljárás alapján történő kinevezését követően a Felülvizsgálati Testület tagjának neve közzétételre kerül az EKB honlapján.

10.   Pályázati eljárás

Ahhoz, hogy a jelentkezés érvényesnek minősüljön, azt az alábbiakban leírt eljárásoknak megfelelően kell benyújtani, és annak az alábbiakat kell tartalmaznia:

| — | kitöltött jelentkezési formanyomtatvány, amely elérhető: http://www.ecb.europa.eu |
| --- | --- |

—

kitöltött jelentkezési formanyomtatvány, amely elérhető: http://www.ecb.europa.eu

| — | naprakész önéletrajz (az európai önéletrajz mintája [amelynek használata ajánlott] letölthető ugyanerről a weboldalról). |
| --- | --- |

—

naprakész önéletrajz (az európai önéletrajz mintája [amelynek használata ajánlott] letölthető ugyanerről a weboldalról).

A jelentkezéseket legkésőbb a jelen szándéknyilatkozat benyújtására vonatkozó felhívásnak az Európai Unió Hivatalos Lapjában való közzétételét követő 21 naptári napon belül kell benyújtani. A jelentkezések beküldhetők ajánlott levélben, illetve futárszolgálattal, a fenti benyújtási határidőnek megfelelés tekintetében a postabélyegzőt vagy a futárszolgálat által kiállított elismervény keltét kell figyelembe venni. Az EKB mindazonáltal nem veszi figyelembe a fenti határidő elteltét 10 naptári nappal követően beérkezett jelentkezéseket. A jelentkezéseket a következő címre kell küldeni:

| European Central Bank |
| --- |
| Director General Legal Services |
| 60640 Frankfurt am Main |
| Németország |

European Central Bank

Director General Legal Services

60640 Frankfurt am Main

Németország

A jelentkezést a pályázónak alá kell írnia.

A fent említett határidő után vagy más módon, például faxon benyújtott jelentkezések nem kerülnek figyelembevételre. A nem egyértelmű vagy hiányos jelentkezések nem kerülnek figyelembevételre. A kiválasztási folyamat megkönnyítésére a szándéknyilatkozat benyújtására vonatkozó jelen felhívással kapcsolatban a pályázókkal folytatott kommunikáció angol nyelven történik.

A pályázóknak a jelentkezésük naprakész állapotban történő tartása érdekében késedelem nélkül, írásban kell értesíteniük az EKB-t a helyzetükben vagy címükben bekövetkezett bármely változásról.

A szándéknyilatkozat benyújtására vonatkozó jelen felhívásra jelentkező valamennyi pályázó értesítést kap a kiválasztási és kinevezési eljárás eredményéről.

---

(1)  A Tanács 1024/2013/EU rendelete (2013. október 15.) az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról (HL L 287., 2013.10.29., 63. o.).

(2)  Az Európai Központi Bank EKB/2014/16 határozata (2014. április 14.) a felülvizsgálati testület, valamint annak működési szabályzata létrehozásáról (HL L 175., 2014.6.14., 47. o.).

(3)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

---